Giraffe

Giraffe er et tysk-dansk filmdrama fra 2019 av den danske regissøren Anna Sofie Hartmann.

Handling 
Den unge etnologen Dara arbeider på den danske øya Lolland for å dokumentere lokalområdets kultur og de hus som skal nedrives i forbindelse med konstruksjonen av Femern Bælt-tunnelen mellom Danmark og Tyskland. Hun intervjuer beboere som er tvunget til å forlate hjemmet, gransker forlatte hus og blir oppslukt av en etterlatt dagbok hun kommer over. 

Dara møter også den unge polske mannen Lucek, som sammen med andre landsmenn jobber med å legge fiberoptiske kabler i området. Han er, liksom henne, kun på besøk og savner et tilhørsforhold.

Medvirkende 
Regissøren bruker ikke-profesjonelle aktører i flere av rollene, deriblant de danske bondefamiliene og de polske anleggsarbeiderne.

 Lisa Loven Kongsli –  Dara
 Jakub Gierszał – Lucek
 Maren Eggert – Käthe
 Juni Dahr – Gudrun
 Birte Nielsen – Birte
 Leif Nielsen – Leif
 Christoph Bach – Christoph
 Janusz Chojnacki – Janusz

Referanser

Eksterne lenker 

Danske dramafilmer
Tyske dramafilmer
Filmer fra 2019